UZNESENIE VÝBORU 
PRE MIMOVLÁDNE NEZISKOVÉ ORGANIZÁCIE 

č. 3
z 1. decembra 2011
	
k informovaniu verejnosti o programovaní fondov EÚ na programovacie obdobie 2014 – 2020
Výbor pre mimovládne neziskové organizácie 
A.	schválil zásadné stanovisko, ktorým vyzval Ministerstvo dopravy, výstavby a regionálneho rozvoja SR
A.1.	aby na webovej stránke www.strukturalnefondy.sk, prípadne na inom portáli vytvorilo sekciu „Programovacie obdobie 2014 – 2020“, dostupnú priamo 
z hlavnej stránky. Sekcia by mala obsahovať minimálne nasledovné informácie:
•	Jasný a zrozumiteľný prehľad hierarchie a štruktúry programovacích dokumentov
•	Všetky podporné dokumenty, z ktorých bude programovanie vychádzať, schválené na úrovni EÚ aj SR, vrátane pozícií Slovenskej republiky 
k dokumentom Európskej komisie
•	Akékoľvek materiály schválené vládou a ministerstvami, ktoré sa týkajú programovacieho procesu, vo všetkých schválených verziách
•	Podrobné informácie o jednotlivých krokoch programovacieho procesu vrátane čo najpresnejších a pravidelne aktualizovaných informáciách 
o predpokladaných termínoch
•	Podrobné informácie o možnostiach pre mimovládne organizácie, samosprávy a hospodárskych a sociálnych partnerov zapojiť sa do procesu programovania – pracovné skupiny (štatút, rokovací poriadok, zápisy zo zasadaní), medzirezortné pripomienkové konania (zverejnenie v deň, kedy boli vyhlásené), podujatia
A.2.	Webovú stránku je potrebné sprístupniť okamžite a Ministerstvo dopravy, výstavby a regionálneho rozvoja by na ňu malo pravidelne dopĺňať všetky jemu dostupné informácie a materiály.